പുഴ മുതല് പുഴ വരെ, വാരിയംകുന്നനുമായി അലി അക്ബര് മുന്നോട്ട് സംവിധായകന് ആഷിഖ് അബുവും നടന് പൃഥ്വിരാജും വാരിയംകുന്നന് സിനിമയില് നിന്ന് പിന്മാറിയതിന് പിന്നാലെ സംവിധായകന് അലി അക്ബര് സിനിമയുമായി മുന്നോട്ട് പോവുകയാണ്. പുഴ മുതല് പുഴ വരെ എന്ന സിനിമയിലൂടെയാണ് സംവിധായകന് അലി അക്ബര് വാരിയം കുന്നത്ത് കുഞ്ഞഹമ്മദ് ഹാജിയുടെ കഥ പറയുന്നത്. . ഷൂട്ടിങ് സെറ്റില് നിന്നുള്ള പുതിയ ചിത്രങ്ങളാണ് അദ്ദേഹം പങ്കിട്ടിരിക്കുന്നത്. ചിത്രീകരണത്തിനായി നിര്മിച്ച പണ്ടുകാലത്തെ കാറിനൊപ്പമുള്ള ചിത്രവും ഇതില് താണാം. ജനങ്ങളില് നിന്നും പണം സ്വീകരിച്ച് അദ്ദേഹം സംവിധാനം ചെയ്യുന്ന ചിത്രമാണ് ഇത്. സിനിമയിലൂടെ വാരിയംകുന്നന്റെ യഥാര്ഥ ജീവിത കഥ പറയും എന്നാണ് ഇദ്ദേഹത്തിന്റെ അവകാശവാദം. 1921 ലെ മലബാര് വിപ്ലവത്തില് പ്രധാന പങ്കു വഹിച്ച വാരിയംകുന്നത്ത് കുഞ്ഞഹമ്മദ് ഹാജിയുടെ ചരിത്രം പറയുന്ന സിനിമയാണ് ആഷിഖ് അബുവും നടന് പൃഥ്വിരാജും പ്രഖ്യാപിച്ചത്. ഇത് വലിയ രാഷ്ട്രീയ വിവാദത്തിന് കളമൊരുക്കി. പിന്നാലെ ഒമര് ലുലു ഇതേ േപരില് സിനിമ പ്രഖ്യാപിച്ചു. അലി അക്ബര് ചിത്രത്തിന്റെ ആദ്യ ഷെഡ്യൂള് പൂര്ത്തിയായി കഴിഞ്ഞു. നടന് തലൈവാസല് വിജയ് ആണ് ചിത്രത്തില് വാരിയന് കുന്നത്ത് കുഞ്ഞഹമ്മദ് ഹാജിയുടെ വേഷം അഭിനയിക്കുന്നത്. ജോയ് മാത്യു, ആര്.എല്.വി. രാമകൃഷ്ണന് എന്നിവരാണ് മറ്റ് പ്രധാന അഭിനേതാക്കള്.